โลกและประเทศต่างๆ - ส.ศ. 2694/Aurasia

**Bookmark สำหรับโลกและประเทศในช่วงเวลาต่างๆ**

**จุดเริ่มต้นของสงครามพระเจ้าอานติโอโคส | วันที่ 1 พฤษภาคม ส.ศ. 2694**

## รายนามสงคราม

 จักรวรรดิสแกนเดอร์เรี่ยน
(ตั้งแต่วันที่ 1 กันยายน ส.ศ. 2692)
ที่ตั้ง: เรเนียร์ริสตะวันออกและตะวันออกกลาง
 วงไพบูลย์มหาบูรพา
* จักรวรรดิยาชิม่า
* ราชอาณาจักรปูยอ
* สมาพันธรัฐเฝิงเทียน
(สงครามยาชิม่า-เอลีเซีย)
(ตั้งแต่วันที่ 1 พฤษภาคม ส.ศ. 2694)
ที่ตั้ง: อาซาเนียร์ตะวันออกและมหาสมุทรไอรีนีโกส
 สันนิบาตขุนนางฟาร์ซีส
* แคว้นซาแทร็ปแห่งซูซ่า
(ตั้งแต่วันที่ 20 มีนาคม ส.ศ. 2694)
ที่ตั้ง: อาซาเนียร์ตะวันตก-ตะวันออกกลาง
แคว้นซาแทร็ปแห่งซูซ่า, จักรวรรดิฟาร์ซิส
* เขตสัมปทานเอลีเซี่ยนแห่งอ่าวฟาร์ซิส
	+ สถานีการค้าเปร์โรส
* เขตเดสโปตาโตนแห่งเมาร์เรียส
(ตั้งแต่ ส.ศ. 2687)
ที่ตั้ง: อาซาเนียร์ตะวันออกเฉียงใต้, ทะเลเสินโจวใต้
 เขตอุปราชเอ็กซาร์คแห่งอัลฟอนซีนส์, จักรวรรดิเอลีเซีย
* เขตอุปราชเอ็กซาร์คแห่งอัลฟอนซีนส์
* เขตเดสโปตาโตนแห่งเมาร์เรียส
 กลุ่มกบฏอันนาม
* กลุ่มไกเซิน

กลุ่มกบฏจามปา
กลุ่มกบฏเจนละ
(ตั้งแต่ ส.ศ. 2688)
ที่ตั้ง: อาซาเนียร์ตะวันออกเฉียงใต้
 เขตอุปราชเอ็กซาร์คแห่งครีเซ, จักรวรรดิเอลีเซีย
* เขตอุปราชเอ็กซาร์คแห่งครีเซ
	+ ราชอาณาจักรอันนาม
* เขตเดสโปตาโตนแห่งเมาร์เรียส

## **ทวีป**

**สารบัญ**

ทวีปออราเซีย

* จักรวรรดิเอลีเซีย – Arche Elyseia
	+ มณฑลหลวงมิโตรโปเลีย – Archiki Eparchía Mitropóleias
	+ เขตเดสโปตาโตน - Despotaton
		- เขตเดสโปตาโตนแห่งบอรีอัลเลีย – Despotaton tou Borealeias
		- เขตเดสโปตาโตนแห่งคิมเมอเรียส – Despotaton tou Kimmereias
		- เขตเดสโปตาโตนแห่งสกูทาเรียส – Despotaton tou Skoutareias
		- เขตเดสโปตาโตนแห่งคาลาเฟีย – Despotaton tou Kalafeias
		- เขตเดสโปตาโตนแห่งยูคาเทีย – Despotaton tou Yukateias
		- เขตเดสโปตาโตนแห่งซานตาเนีย – Despotaton tou Santaneias
		- เขตเดสโปตาโตนแห่งโนโวส สตีเกีย – Despotaton tou Novos Stygeais

## ทวีปออราเซีย

ตำนานเคยกล่าวถึงออแรกซ์ นักสำรวจชาวเอลฟ์ ที่สำรวจดินแดนต่างๆ ของโลกใบนี้ ตั้งแต่ที่พวกมนุษย์และเผ่าอมนุษย์ต่างๆ ยังคงเป็นชนเผ่าภายในหมู่บ้านเท่านั้น

นอกจากนี้ ตำนานก็ยังเคยกล่าวถึงมหาทวีปทางตะวันตก แดนต้องห้ามที่เต็มไปด้วยปีศาจร้าย ป่าต้องสาปและชนเผ่าดุร้าย ... ดินแดนสุดท้ายที่ออแรกซ์เดินทางไปและไม่ได้กลับมาอีกเลย

ดินแดนแห่งนั้น ในเวลาต่อมา ก็จะได้ชื่อตามนักสำรวจผู้นี้ ... และมันก็จะกลายเป็นทวีปแห่งหนึ่งที่จะกำหนดชะตากรรมโลก

แต่เดิม ทวีปออราเซียเป็นทวีปกว้างใหญ่ที่มีชนพื้นเมืองต่างๆ นานา และต่อมา มันก็กลายเป็นสนามรบระหว่างชาติอาณานิคมต่างๆ ที่เข้ามาตั้งรกรากและตั้งอาณานิคมในดินแดนโลกใหม่แห่งนี้ แต่หลังจากเวลาผ่านไป ไม่ว่าจะสงครามต่างๆ หรือวิกฤติการณ์ทั้งหลาย ... มีชาติเดียวที่สามารถฉวยโอกาสในเหตุการณ์เหล่านี้เพื่อให้ตัวเองได้เปรียบ และตนก็กลายเป็นจักรวรรดิเดียวเหนือทวีปโลกใหม่แห่งนี้

ในปัจจุบัน จักรวรรดิเอลีเซียเป็นประเทศเดียวที่ครองอำนาจเหนือทวีปโลกใหม่ แต่มันก็ไม่ได้เป็นประเทศเดียว รัฐบาลเดียวเหมือนกับหลายประเทศที่มีวัฒนธรรมแบบตะวันตก ... ในทางนิตินัย จักรวรรดิเอลีเซียเป็นจักรวรรดิเดียว มีองค์เหนือหัวเดียว มีรัฐบาลจักรวรรดิเป็นรัฐบาลสูงสุด แต่ในทางปฏิบัติแล้ว มันเป็นประเทศที่ไม่ต่างจากระบบสหพันธ์หรือระบบศักดินามณฑล มันมีรัฐบาลกลางและรัฐบาลท้องถิ่น มีศูนย์กลางในที่ต่างๆ และแต่ละแห่งต่างก็มีกำลังอำนาจแทบไม่ต่างจากประเทศหนึ่ง ซึ่งสถานการณ์นี้เป็นผลผลิตจากนโยบายสงครามรวมทวีปของเอลีเซียในช่วงปลายศตวรรษที่ 26 และต้นศตวรรษที่ 27 การขยายดินแดนโดยไม่สนการปฏิรูปหรือการรวบอำนาจเข้าศูนย์กลางแต่อย่างใด ... มันอาจจะเป็นการประนีประนอมต่อขุนนาง ทำให้จักรวรรดิสงบสุข แต่มันก็ทำให้เอลีเซียไม่สามารถแสดงศักยภาพออกมาได้อย่างเต็มที่

ในปัจจุบัน ออราซิสอยู่ภายใต้ธงพญาฟีนิกซ์ก็จริง แต่ลึกลงไปในระดับท้องถิ่น รัฐบาลต่างๆ ก็ทำตามเสียงเรียกร้องจากกรุงเอลีซิโปลิส ทั้งด้วยความภักดีและความหวาดกลัว ดินแดนบางแห่งเจริญรุ่งเรืองจากความสงบสุข แต่บางดินแดนก็ยังล้าหลังยากจน ยังมีความเหลื่อมล้ำให้เห็น บางดินแดนก็ยังคงมีความรู้สึกผูกพันกับประเทศแม่เดิม เป็นภัยต่อความมั่นคงของจักรวรรดิ

แต่เมื่อใดที่เอลีเซียเดินหน้าเข้าสู่สงคราม โลกจะต้องจับตามอง ทั้งด้วยความสนใจและความหวาดหวั่น

### จักรวรรดิเอลีเซีย – Arche Elyseia

**สถานะ - รัฐราชาธิปไตยสมบูรณาญาสิทธิราชย์แบบผสมผสาน / มหาอำนาจ**

จักรวรรดิในระบอบราชาธิปไตยแบบเอเดรียนอย ซึ่งเป็นการประสานผลประโยชน์ระหว่างกลุ่มต่างๆ อันประกอบไปด้วยองค์เมกาส-วาซิลยาส หรือองค์จักรพรรดิแห่งราชวงศ์อิเซาร์ริโอส ... กองทัพ และพวกขุนนาง ผ่านสภาขุนนาง ... แต่เดิม เอลีเซียถือกำเนิดขึ้นจากนครรัฐบนเกาะเอลีเซีย นครรัฐที่เกิดขึ้นจากกลุ่มผู้อพยพที่ติดตามกองเรือของเฮ็คเตอร์ อิเซาร์ริโอส แม่ทัพเรือของกองเรือจักรวรรดิธีโอโดเซีย ที่หนีภัยสงครามจากโลกเก่ามายังโลกใหม่ ... ในปัจจุบัน เอลีเซียอยู่ภายใต้การปกครองขององค์เมกาส-วาซิลยาส อานติโอโคสที่สิบเอ็ด และปกครองดินแดนทั้งหมดบนโลกใหม่ รวมถึงดินแดนบางส่วนในเขตโพ้นทะเล

**เขตปกครองของเอลีเซียภายในทวีปออราเซีย** ประกอบด้วยดังนี้